# https://www.loveszutcaiovoda.hu/assets/images/logo-700x476.png

Lövész Utcai Óvoda és Tagóvodáinak öt éves igazgatói szakmai beszámolója 2021-2025

Készítette: Szekerné Veres Katalin

igazgató

2025.12. 31.

Tartalomjegyzék

[Helyzetelemzés 2](#_Toc218584943)

[Jelenlegi Alapító Okirat szerinti feladatellátás 2](#_Toc218584944)

[Szociokulturális háttér 3](#_Toc218584945)

[Gyermeklétszámok alakulása 3](#_Toc218584946)

[Személyi feltételek, engedélyezett dolgozói létszám 4](#_Toc218584947)

[Szakképzettség 4](#_Toc218584948)

[Gazdálkodás, tárgyi feltételek 5](#_Toc218584949)

[Eszközfejlesztés eredményei 6](#_Toc218584950)

[Nagyobb értékű eszközök beszerzése 6](#_Toc218584951)

[Megvalósult felújítások 7](#_Toc218584952)

[Elnyert pályázatok 9](#_Toc218584953)

[Pedagógiai célkitűzések megvalósulása éves bontásban 9](#_Toc218584954)

[2021/2022-es nevelési év 9](#_Toc218584955)

[2022/2023-as nevelési év 10](#_Toc218584956)

[2023/2024-es nevelési év 11](#_Toc218584957)

[2024/2025-ös nevelési év 12](#_Toc218584958)

[2025/2026-os nevelési év 13](#_Toc218584959)

[Intézményi önértékelés, tanfelügyeleti ellenőrzések 13](#_Toc218584960)

[Pedagógus 13](#_Toc218584961)

[Vezetői 13](#_Toc218584962)

[Intézményi 14](#_Toc218584963)

[A kiemelt figyelmet igénylő gyermekek nevelése 15](#_Toc218584964)

[Sajátos nevelési igényű gyermekek 16](#_Toc218584965)

[Beilleszkedési, tanulási, magatartási nehézséggel küzdő, preventív fejlesztésre szoruló gyermekek 17](#_Toc218584966)

[Kiemelten tehetséges gyermekek fejlesztése 18](#_Toc218584967)

[Hátrányos és halmozottan hátrányos helyzetű gyermekek 19](#_Toc218584968)

[Egyéb tapasztalatok az elmúlt időszakról 20](#_Toc218584969)

[Családi rendezvényeink 20](#_Toc218584970)

[Jó gyakorlataink 20](#_Toc218584971)

[Szakmai kapcsolatok 22](#_Toc218584972)

[Továbbképzések 22](#_Toc218584973)

[Szakmai elismerések 24](#_Toc218584974)

[További célok, fejlődési lehetőségek 25](#_Toc218584975)

[Záró gondolatok 25](#_Toc218584976)

# Helyzetelemzés

A Lövész Utcai Óvoda és tagóvodáinak intézményvezetői feladatait 2015 augusztus 01. óta látom el, jelenlegi kinevezésem 2026 július 31. napjáig szól. Beszámolóm célja, hogy átfogó képet nyújtson az elmúlt öt évben elért eredményeinkről, a megvalósított programokról, a további célokról, fejlődési lehetőségekről.

Az intézmény Alapító Okirata, Pedagógiai Programja, Szervezeti és Működési Szabályzata, Házirendje és Éves munkatervei határozták meg a nevelési évek céljait és a cél eléréséhez szükséges feladatokat. Ezek a stratégiai dokumentumok minden esetben koherensek voltak az érvényben lévő jogszabályokkal, hiszen folyamatosan nyomon követtük a törvényi változásokat – szükség szerint - módosítottuk, aktualizáltuk szabályozó dokumentumainkat. Az éves munkatervek összeállításakor alapul vettük az előző év eredményeit, a beszámolók megállapításait, a külső ellenőrzések tapasztalatait, az intézmény lehetőségeit, a partneri igényeket.

A 2021/2022-es nevelési évben három feladatellátási helyen 15 csoportban (még a Szép Utcai Tagóvodával együtt) fogadtuk a gyerekeket. A Fűtőház Utcai Tagóvoda a 81/2020 (V.28.) Polgármesteri határozat 1.3 pontja alapján 2020. július 01-től szünetelt, az előtte ott működő egy óvodai csoport a Lövész Utcai Óvodában kapott helyet a székhely intézmény felújításának/ bővítésének köszönhetően. A 118/2022. (III.24.) Ök határozatban foglaltak alapján Cegléd Város Önkormányzatának Képviselő-testülete intézményátszervezést hajtott végre, melynek eredményeként 2022. augusztus 31-től a Lövész Utcai Óvoda Fűtőház Utcai Tagóvodája megszűnt, a Lövész Utcai Óvoda Szép Utcai Tagóvodájának fenntartói jogát a Magyarországi Evangélikus Egyház részére adta át.

2022-től a Lövész utcai székhelyhez a Malom Téri Tagóvoda tartozik, a két intézményegységben 10 csoport működik, jelenleg 208 gyermek nevelését látjuk el.

## Jelenlegi Alapító Okirat szerinti feladatellátás

Költségvetési szerv megnevezése: Lövész Utcai Óvoda

Székhelye: 2700 Cegléd, Lövész utca 2.

Tagintézmény megnevezése: Lövész Utcai Óvoda Malom Téri Tagóvodája

Tagintézmény címe: 2700 Cegléd, Malom tér 1.

Fenntartó: Cegléd Város Önkormányzata

Költségvetési szerv közfeladata: óvodai nevelés

Költségvetési szerv alaptevékenysége: Gyermekek óvodai nevelése, iskolai életmódra való felkészítése hároméves kortól a tankötelezettség kezdetéig, ***melynek során ellátja a sajátos nevelési igényű gyermekek integrált nevelését*** a felvehető maximális gyermeklétszámon belül az alábbiak szerint:

* Lövész Utcai Óvodában: a sajátos nevelési igényű különleges bánásmódot igénylő mozgásszervi fogyatékos, beszédfogyatékos vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő gyermeket látja el.
* Malom Téri Tagóvodában: a sajátos nevelési igényű különleges bánásmódot igénylő beszédfogyatékos vagy egyéb pszichés fejlődési zavarral (súlyos tanulási, figyelem- vagy magatartásszabályozási zavarral) küzdő gyermeket látja el.

Gazdálkodásával összefüggő jogosítványok: Az intézmény meghatározott pénzügyi gazdálkodási tevékenységét a Ceglédi Közös Önkormányzati Hivatal (továbbiakban: CKÖH) látja el. Székhelye: 2700 Cegléd, Kossuth tér 1.

Maximális gyermeklétszám:

Lövész Utcai Óvoda: 135 fő

Malom Téri Tagóvoda: 77 fő

## Szociokulturális háttér

A **Lövész utcai részleg** 1976-ban bölcsődének épült, 1996-ban óvodává alakította át az Önkormányzat. 2019-2020-ban került sor az óvoda épületének külső és belső felújítására. Az épület adottságai teljes mértékben megfelelnek az óvodai elvárásoknak. Az épületben 6 csoportszoba áll a gyermekek rendelkezésére. A csoportszobák világosak és mindegyik ajtaja fedett teraszra, ill. a mosdóba nyílik. A mozgásigény kielégítésére, sokrétű fejlesztésére tornaszoba áll a rendelkezésünkre. A részképességzavarral küzdő, illetve sajátos nevelési igényű gyermekek fejlesztésére fejlesztőszoba lett kialakítva. Minden csoportnak külön öltözője van. Az óvodapedagógusoknak, nevelő-oktató munkát segítőknek öltöző, ill. nevelői szoba áll rendelkezésére. Az épület és udvara igen nagy területű így több helyen van lehetőség a különböző tevékenységek gyakorlására. Egy műfüves sportpálya is helyet kapott az udvaron, amely minőségi helyszínen, sok eszközzel segíti a gyermekek mozgásigényének kielégítését.

**A Malom téri részleg** állagmegóvása, korszerűsítése folyamatos. 2023-ban megtörtént a teljes fűtés korszerűsítése, 2024-ben az udvari játékeszközök cseréje. Az intézmény két épületből áll, mindkét épületben két – két csoport működik. A csoportszobák viszonylag tágasak, világosak. A mosdókat, öltözőket két-két csoport közösen használja, de ez az átgondoltan kialakított napirenddel problémamentesen működik. Egy fejlesztőszoba is kialakításra került, ahol a részképességzavarral küzdő, illetve sajátos nevelési igényű gyermekek egyéni fejlesztése történik. A gyermekek mozgásigényét a termek átrendezésével, illetve a tágas udvaron tudjuk kielégíteni.

A Lövész utcai részlegben a családok szociokulturális összetétele átlagosnak mondható, a Hátrányos helyzetű gyermekek aránya jelenleg 10 %. A Malom téri részlegbe több nehéz körülmények között élő, hátrányos helyzetű gyermek jár, arányuk közel 20 %. Az intézményben dolgozó kollégáim mindent megtesznek a hátránykompenzálás érdekében.

## Gyermeklétszámok alakulása

|  |  |  |  |  |  |
| --- | --- | --- | --- | --- | --- |
|  | 2021/2022 | 2022/2023 | 2023/2024 | 2024/2025 | 2025/2026 |
| Lövész utca | 122 | 125 | 124 | 130 | 134 |
| Malom tér | 74 | 72 | 67 | 73 | 74 |
| Szép utca | 103 |  |  |  |  |
| Összesen | 299 | 197 | 191 | 203 | 208 |

A gyermeklétszámok nevelőmunkánk színvonalát mutatják, büszke vagyok arra, hogy ezek a létszámok a nevelési év végére nőttek, csak esetleg költözés miatt ment el gyermek az intézményből, a szülők elégedettek az óvodákban folyó pedagógiai munkával, a gyermekek ellátásával, az intézményi programokkal.

## Személyi feltételek, engedélyezett dolgozói létszám

|  |  |  |  |  |  |
| --- | --- | --- | --- | --- | --- |
|  | 2021/2022 | 2022/2023 | 2023/2024 | 2024/2025 | 2025/2026 |
| Lövész utca | 26 | 27+1 megváltozott munkaképességű | 27+2 megváltozott munkaképességű | 27+2 megváltozott munkaképességű | 26+2 megváltozott munkaképességű |
| Malom tér | 14 | 14 | 14+1 megváltozott munkaképességű | 14+1 megváltozott munkaképességű | 15+1 megváltozott munkaképességű |
| Szép utca | 18+1 megváltozott munkaképességű |  |  |  |  |
| Összesen engedélyezett | 59+3 megváltozott munkaképességű | 41+3 megváltozott munkaképességű | 41+3 megváltozott munkaképességű | 41+3 megváltozott munkaképességű | 41+3 megváltozott munkaképességű |
| Összesen betöltött | 58+1 megváltozott munkaképességű | 41+1 megváltozott munkaképességű | 41+3 megváltozott munkaképességű | 41+3 megváltozott munkaképességű | 41+3 megváltozott munkaképességű |

## Szakképzettség

Az alkalmazotti közösség viszonylag állandó, a kevés változás általában nyugdíjazás, gyermekvállalás miatt történik. Az engedélyezett létszám 2023 óta betöltött, ekkor sikerült megváltozott munkaképességű munkavállalókat alkalmazni mindkét részlegben. Sajnos a nyugdíjba vonuló kollégák helyére szakképzett óvodapedagógust nagyon nehéz volt találni, több álláshelyen is olyan kollégák dolgoztak/dolgoznak, akik még most folytatják tanulmányaikat az egyetemen. Ez várhatóan javulni fog a jövőben, mert a pedagógus bérek rendezése elkezdődött, az anyagi juttatások jelentősen megemelkedtek az elmúlt két évben. Emellett a felsőfokú egyetemi (diplomát adó) képzéseken kívül elindultak az érettségire épülő - felnőttképzésben teljesíthető - középfokú óvodai nevelő szakképesítést adó képzések is. Ennek teljesítése után a kollégák megfelelnek majd az óvodapedagógus-munkakör betöltési feltételeinek, tehát óvodapedagógus-munkakörben jogszerűen foglalkoztathatóklesznek. Az intézményben jelenleg nyolc kolléga tanul, közülük ketten tartósan távol vannak (GYED/GYES), hatan aktívan dolgoznak pedagógiai asszisztens munkakörben (négyen délelőttös óvodapedagógus mellett délután, két kolléga pedig pedagógiai asszisztensként.) Arra azonban nagyon büszke vagyok, hogy a pedagógus életpályán való előrehaladást szinte minden pedagógus önként vállalta, minden évben minősültek azok, akiknek lehetősége volt rá.

|  |  |  |  |  |  |
| --- | --- | --- | --- | --- | --- |
|  | 2021/2022 | 2022/2023 | 2023/2024 | 2024/2025 | 2025/2026 |
| Szakképzettséggel nem rendelkező óvodapedagógus munkakörben alkalmazott pedagógiai asszisztensek | 3 | 3 | 4 | 4 | 4 |
| Gyakornok | 1 | 1 | - | - | - |
| Pedagógus I | 12 | 6 | 5 | 2 | 1 |
| Pedagógus II | 13 | 10 | 11 | 14 | 15 |
| Mesterpedagógus | 4 | 3 | 3 | 3 | 3 |
| Összesen | 33 | 23 | 23 | 23 | 23 |

## Gazdálkodás, tárgyi feltételek

A fenntartó/pénzügyi iroda munkatársai állnak segítségemre az intézmény gazdálkodási/munkáltatói feladatainak ellátásában. Szinte napi szintű a kapcsolat, telefonon, elektronikusan és személyesen is maximálisan segítik a munkámat. Köszönet érte mindenkinek! A Lövész Utcai Óvoda infrastruktúrája kiemelkedő, a Malom Téri Tagóvoda infrastruktúrája megfelelő. Igyekszünk mindkét részlegben igényes, szép környezetet biztosítani. Hatékony gazdálkodásra, forrásfelhasználásra törekszünk.

Az óvodai épületek, berendezési tárgyak adottak a Pedagógiai Program megvalósításához. A törvény által előírt minimális kötelező eszközök rendelkezésre állnak. A változatos tevékenységekhez, egyéni fejlesztésekhez folyamatosan bővülő eszköztárral rendelkezünk. Mindkét részleg udvarán füves, földes és betonos terület egyaránt található. Mind a két óvodában számítógép, csoportonként egy-egy laptop (internet hozzáféréssel) segíti a pedagógusok munkáját. Továbbra is tudatosan törekszünk az eszközök fejlesztésére, azok folyamatos cseréjére.

# Eszközfejlesztés eredményei

Az intézményi felújítások, eszközbeszerzések tervét a tagintézmény-igazgató és az igazgató - helyettesek véleményének kikérése után - a nevelőtestülettel egyeztetve - nyújtottam be minden évben a fenntartó felé. Az intézményi költségvetésen kívül a Lövész utcai részlegben az alapítványra befolyt szülői támogatásokat is felhasználtuk. A Malom téri részleg tagja a „Fogadj örökbe egy óvodát” programnak, amely keretén belül számos felajánlást, tárgyi eszközt, gyermekruhákat, játékokat kapnak civil szervezetektől, cégektől. 2023-ban a Malom Téri Tagóvodában megújult egy udvari játszótéri eszköz a körzet önkormányzati képviselőjének jóvoltából, valamint 2024-ben Polgármester Úr felajánlásának köszönhetően három új laptoppal gazdagodtunk. A kollégáim és az intézménybe járó gyermekek nevében is köszönöm az önzetlen segítségeket!

## Nagyobb értékű eszközök beszerzése

|  |  |  |  |  |  |
| --- | --- | --- | --- | --- | --- |
|  | 2021/2022 | 2022/2023 | 2023/2024 | 2024/2025 | 2025/2026 |
| L  Ö  V  É  S  Z  U  T  C  A | A hátsó udvarra automata öntözőberendezés és gyepszőnyeg került telepítésre 3 millió Ft. értékben egy rész alapítványi, két rész fenntartói támogatással | Szülői felajánlásokból sikerült egy új játszótéri eszközt beszerezni. (500.000 Ft.) | Három új játszótéri eszköz (hinták) telepítése történt az ősz elején fenntartói finanszírozással 1.800.000 Ft. értékben | Két új laptop került beszerzésre (250.400 Ft) | két új laptop került beszerzésre (240.000 Ft.) |
| Belső kerítések lettek kialakítva a gyermekek biztonsága érdekében fenntartói finanszírozással, (400.000 FT.) amely az anyag költséget tartalmazta, a munkadíj a vállalkozó felajánlása volt. |  | Napelem rendszer került telepítésre fenntartói finanszírozással | Polgármester Úr felajánlásának köszönhetően három új laptoppal gazdagodtunk. (375.600 Ft.) | Két teremben légkondicionáló berendezés lett felszerelve Intézményi költségvetésből: 615.000 Ft. értékben |
| Új játszótéri eszköz telepítése történt fenntartói finanszírozással |  |  |  |  |
| M  A  L  O  M  T  É  R | Mosogatógép került beszerzésre fenntartói finanszírozással, 500.000 Ft. értékben | Szerszámtároló kis ház beszerzése vált szükségessé, melyre az önkormányzat biztosított fedezetet 150.000 Ft. értékben. | Egy új játszótéri eszköz cseréje történt meg a körzet önkormányzati képviselőjének jóvoltából 1.800.000 Ft.értékben | Az önkormányzat költségvetéséből három udvari játékeszköz cseréjére volt lehetőség 3.000 000 Ft. értékben. | Két új laptop került beszerzésre (240.000 Ft.) |
| Minden csoportszobára új függöny került fenntartói költségvetésből |  |  | Új nyomtató beszerzése vált szükségessé 80.000 Ft. értékben. | Egy teremben légkondicionáló berendezés lett felszerelve, 335.000 Ft. értékben |
|  |  |  | Két új laptop került beszerzésre (250.400 Ft) |  |
| S  Z  É  P  U  T  C  A |  |  |  |  |  |

## 

## Megvalósult felújítások

|  |  |  |  |  |  |
| --- | --- | --- | --- | --- | --- |
|  | 2021/2022 | 2022/2023 | 2023/2024 | 2024/2025 | 2025/2026 |
| L  Ö  V  É  S  Z  U  T  C  A |  | Két csoportszoba festése történt a nyár folyamán a karbantartó kolléga közreműködésével. Az anyagköltséget az intézményi karbantartási keretből finanszíroztuk. |  | Két csoportszoba festése történt a nyár folyamán a karbantartó kolléga közreműködésével. Az anyagköltséget az intézményi karbantartási keretből finanszíroztuk. | Két csoportszoba festése történt a nyár folyamán a karbantartó kolléga közreműködésével. Az anyagköltséget az intézményi karbantartási keretből finanszíroztuk. |
| M  A  L  O  M  T  É  R | A „B” épület gyermekmosdója teljes felújítást kapott fenntartói finanszírozással intézményi felújítási keretből a VÁRVAG Kft. koordinálásával | Mindkét épület tetőszigetelése megtörtént fenntartói finanszírozással | Az udvar balesetveszélyes betonos felülete új aszfaltréteget kapott önkormányzati finanszírozással 1.200.000 Ft. értékben. |  | Egy csoportszoba padlózatának cseréje valósult meg önkormányzati finanszírozással intézményi költségvetésből 500.000 Ft. értékben. |
| Egy csoportszoba festése történt meg (anyagköltség fenntartói forrásból), a Lövész utcai karbantartó kolléga munkájának köszönhetően | Mindkét épület teljes fűtéskorszerűsítése megtörtént fenntartói finanszírozással |  |  |  |
| Egy csoportszoba ajtaja cserére szorult, mert balesetveszélyessé vált. Fenntartói finanszírozással, a VÁRVAG Kft. munkatársainak és a Lövész utcai karbantartó kolléga segítségével valósult meg a csere és a helyreállítás | Az „A” épület festése a Lövész utcai karbantartó munkájának köszönhetően teljeskörűen megtörtént |  |  |  |
|  | A „B” épület teljeskörű festése önkormányzati keretből fenntartói finanszírozással történt meg. |  |  |  |
| S  Z  É  P  U  T  C  A | Egy csoportszoba festése történt meg alapítványi forrásból, a Lövész utcai karbantartó kolléga munkájának köszönhetően. |  |  |  |  |

## Elnyert pályázatok

|  |  |
| --- | --- |
| Lövész utcai részleg | Malom téri részleg |
| Címmegtartó Zöld Óvoda cím megszerzése a városban elsőként (2021) | Örökös Boldog Óvoda cím megszerzése a városban elsőként (2017 óta minden évben) |
| Oktatási Hivatal Bázisintézménye 2017 óta folyamatosan a városban egyetlenként | Bogárkövet Óvoda cím megszerzése a városban egyetlenként (2025) |
| Madárbarát Óvoda | Madárbarát Óvoda |
| Biztonságos Óvoda | Ovikert programba való bekapcsolódás a városban egyetlenként (2024) |
| Legvirágosabb intézmény | „Fogadj örökbe egy óvodát” programba való bekapcsolódás 2021 óta folyamatosan) |
| Minden évben pályázatot nyújtunk be a Szebb, Virágosabb Cegléd programra, ahol számos elismerést kaptunk már.  Rajzpályázatokon veszünk részt, ahol szintén többször kaptak már óvodásaink és a felkészítő pedagógusok elismerést. | |

# Pedagógiai célkitűzések megvalósulása éves bontásban

## 2021/2022-es nevelési év

|  |  |
| --- | --- |
|  | 2021/2022 |
| Nevelési év kiemelt feladata | A szabad játék lehetőségeinek megteremtése a gyakorlatban |
| Elért eredmények | A belső házi hospitálások alkalmával, amikor betekintést nyerhettünk a csoportok délelőtti tevékenységébe, - az elvárásoknak megfelelően - biztosított volt a szabad játék. Egyre jobban érzik és értelmezik a pedagógusok, pedagógiai asszisztensek a szabad játék fogalmát, lényegét. |
| Nevelési év kiemelt feladata | A vizuális nevelés, - mint művészeti tevékenység – innovatív értelmezése, gyakorlati megvalósítása |
| Elért eredmények | A belső házi hospitálások alkalmával, amikor betekintést nyerhettünk a csoportok délelőtti rajzolás, festés, mintázás, kézi munka tevékenységébe, - az elvárásoknak megfelelően – a legtöbb esetben a gyerekek számára biztosított volt a szabad alkotás lehetősége. Szinte minden csoport faliújságján egyéni ötletek alapján készült, egyedi alkotások láthatók. Egyre kevesebb alkalommal használják a pedagógusok a sablonokat, amelyek meggátolják a szabad alkotást, a kreativitás fejlődését. Több kollégánál látványos, érezhető a fejlődés ezen a területen is. |
| Nevelési év kiemelt feladata | Különleges bánásmódot igénylő gyermekek fejlesztése a csoporton belül. Tehetséggondozás, tehetségműhelyek működtetése |
| Elért eredmények | Az SNI gyermekek száma/aránya igen magas volt a Lövész utcai részlegben. A Malom térre egy gyermek került áthelyezésre az egyik egyházi fenntartású intézményből. Minden gyermek gyógypedagógiai ellátása folyamatosan biztosított volt. Az óvodapedagógusok konstruktívan együttműködtek a gyógypedagógusokkal, logopédusokkal. A gyermekközösségek minden SNI gyermeket elfogadtak, az inkluzív nevelés példaértékű volt valamennyi SNI gyermeket nevelő csoportban. A tehetségműhelyek működése nem volt rendszeres, ezáltal nem volt hatékony. |
| A Pest Megyei Pedagógiai Szakszolgálat két kiváló gyógypedagógusa tartott számunkra nagyon hiteles és hasznos konzultációt a témában a 2021. 10.22-én megtartott nevelési értekezleten. Ennek eredményeként több kolléga részéről jelzés érkezett, hogy a szakmai napon kapott tanácsok, javaslatok segítségül voltak munkájukban. |
| 2021.12.11-én tartott nevelési értekezleten Vekerdy Tamás előadását néztük meg felvételről minden tagóvodában, amely a témához kapcsolódott és komoly hatást váltott ki kollégáimból. |

## 2022/2023-as nevelési év

|  |  |
| --- | --- |
|  | 2022/2023 |
| Nevelési év kiemelt feladata | A projekt szemléletű pedagógia jegyében a szabad játék lehetőségeinek megteremtése |
| Elért eredmények | Már több éve tervezzük a szabad játékot kiemelt területnek, hiszen ezt tartjuk az egyik legfontosabb feladatunknak, megfelelő értelmezése azonban még mindig nehézségeket okoz. Mikor kell beavatkozni a gyerekek játékába? Mennyi eszközt biztosítsunk számukra? Mi kell ahhoz, hogy egy gyermekcsoport tudjon együtt szabad játékot játszani? Ezek és ehhez hasonló kérdések merülnek fel bennünk és ezekre keressük a válaszokat, a gyakorlatban való megvalósítási lehetőségeket. Mivel egyre több szituációt beszélünk át egy-egy házi hospitálás után, egyre jobban érzik, értelmezik az óvodapedagógusok a szabad játék lényegét. Mindenki igyekszik ezt szem előtt tartani és legjobb tudásának megfelelően megvalósítani. |
| Megrendezésre került a Lövész Utcai Óvodában 2023. 06.01-én az Óvodák Országos Közösségének éves találkozója, ahol átadták a Körmöci Katalin Emlékdíjakat is. Neves szakemberek közreműködésével, a szakmát érintő legfontosabb kérdésekre kaptunk konkrét válaszokat ezen a napon. Ismét büszke voltam a közösségre, hiszen rengeteg elismerést kaptunk a jó szervezés miatt, amihez - a szakmai munkaközösségvezető koordinálása mellett - mindenki hozzájárult. |
| Nevelési év kiemelt feladata | A vizuális nevelés, - mint művészeti tevékenység – innovatív értelmezése, gyakorlati megvalósítása |
| Elért eredmények | Már a tavalyi évben is kiemelt témánk volt ez a terület is és érezhető is volt a változás. A faliújságokon kihelyezett alkotások egyediek, színesek, változatosak. Nincsenek sablonok, a szabad alkotás dominál. Természetesen ehhez is kell az óvodapedagógusok szakértelme, biztatása, példája, segítsége, ami szintén változást, új szemléletmódot kíván meg. |

## 2023/2024-es nevelési év

|  |  |
| --- | --- |
|  | 2023/2024 |
| Nevelési év kiemelt feladata | Élményszerző programokra épülő projektek szervezése, amely elsősorban a szabad játékban teljesedik ki. |
| Elért eredmények | Szinte minden csoport rendszeresen szervezett sétákat, élményszerző kirándulásokat, helyszíni foglalkozásokat. Ezekre épültek a projektek, amikből bemutató tevékenységeket vezettek az óvodapedagógusok. Olyan minőségű délelőttöket láthattak az érdeklődő kollégák ezeken a házi hospitálásokon, amik bárhol, bármilyen szakmai körökben megállták volna a helyüket. Nagy eredményeket értünk el a szabad játék értelmezése terén, volt értelme a sok elemzésnek, esetmegbeszélésnek, amiket évek óta folytattunk a témát illetően. |
| Nevelési év kiemelt feladata | Gyermeki kreativitás, szabad alkotás kiteljesedése a mindennapok folyamán, egyéni fejlesztés. |
| Elért eredmények | Harmadik éve kiemelt feladatként szerepel ez is az éves munkatervben, hiszen az ONOAP is azt hangsúlyozza, hogy minden gyermek egyedi és megismételhetetlen, az egyformaság, a konformizálás helyett a kreativitás, önállóság támogatása a pedagógusoktól elvárt attitűd. Ezen a területen is nagyot léptünk előre, hiszen már nem korlátozzuk a gyerekeket a játszóhelyek mobilitásában, nem irányítjuk folyton a játékukat, elfogadjuk a gyermeki ötleteket, nem kínálunk fel - a legtöbb esetben – sablonokat, támogatjuk az egyedi megoldásokat. Ez látszik a gyermeki alkotásokon, a szabad játékidőben, a mindennapokban. |
|  | A Lövész Utcai Óvoda mesterpedagógusának mesterprogramja és a fenntartó támogatásának eredményeként 2024.04.26-án megszervezésre került ismét a szakmai nap. Pál Feri atya és Dr. Pálfi Sándor tanárúr előadásából tanulhatott minden ceglédi óvodapedagógus és nevelő-oktató munkát segítő alkalmazott. |

## 2024/2025-ös nevelési év

|  |  |
| --- | --- |
|  | 2024/2025 |
| Nevelési év kiemelt feladata | Tehetséggondozás/felzárkóztatás gyakorlati megvalósítása csoporton belül az egész nap folyamán az élményszerző programokra, projektekre épülő tevékenységek keretein belül. |
| Elért eredmények | A kiemelt figyelmet igénylő gyermekek számának növekedése miatt elkerülhetetlen az egyéni bánásmód alkalmazása a gyermek közösségekben. Az azonos korú gyermekek is nagy eltéréseket mutatnak képességeik, szociális kompetenciáik tekintetében egyaránt. A differenciálás, a csoporton belüli egyéni fejlesztések megtörténtek a napi gyakorlatban, azonban a dokumentációban kevésbé voltak nyomon követhetők.  A felzárkóztatásra, részképességek fejlesztésére eddig is nagy figyelmet fordítottunk, ösztönösen segítettük ezeket a gyerekeket. A tehetséggondozás nem természetes gyakorlata a pedagógusoknak. Emiatt szorgalmaztam tehetségműhelyek működtetését, javasoltam egyéni teljesítménycélnak ezt a kollégáknak. Nagy örömömre többen is kedvet éreztek ehhez, így a Lövész utcai részlegben öt területen, (Szöszmötölő - iskolára készítő, Okosító, Ügyes Kézműves, Mozgásos önbizalom erősítő, Kísérletező) a Malom Téri Tagóvodában kézműves területen működött tehetségműhely. |
| Nevelési év kiemelt feladata | Pedagógusok, pedagógus végzettséggel rendelkező nevelő-oktató munkát segítő alkalmazottak teljesítményértékelése |
| Elért eredmények | 2024. 08. 27-én egy általam készített prezentáció segítségével az óvodapedagógusok tájékoztatást kaptak a következő nevelési évben kötelező OviKRÉTA használatáról és a bevezetésre kerülő teljesítményértékelésről.  Megtörtént az intézmény Teljesítményértékelési szabályzatának megismerése, elfogadása. |
|  | A teljesítményértékelés alkalmával nagy hangsúlyt kapott az írásbeli munka, hiszen ez tényszerű, nyomon követhető, ezáltal az objektív értékelés alapja. Nagyon korrekt, alapos munkát végeztünk vezetőtársaimmal azért, hogy nyugodt szívvel, objektíven tudjuk értékelni kollégáinkat. Minden esetben írásban rögzítettük a javaslatainkat, kéréseinket, hogy ezzel segítsük elő az írásbeli dokumentáció egységessé tételét, az intézményi elvárásokat. Büszke vagyok arra, hogy zökkenő- és konfliktusmentesen tudtuk lezárni az első teljesítményértékelést. A kollégák elfogadták javaslatainkat és az értékeléssel egyetértettek. |
|  | 2025.04.07-én egy szaktanácsadó és egy mentálhigiénés szakember előadását hallgathatta meg az egész alkalmazotti közösség a pedagógusok és nevelő-oktató munkát segítők mentális egészsége témakörben. |

## 2025/2026-os nevelési év

|  |  |
| --- | --- |
|  | 2025/2026 |
| Nevelési év kiemelt feladata | Egyéni bánásmód, differenciálási lehetőségek biztosítása a szabad játékban megjelenő mozgásos tevékenységek, az irányított mindennapos mozgásfejlesztés, valamint a szervezett mozgásos tevékenységek során. Változások az Óvodai Nevelés Országos Alapprogramjában – iskolaelőkészítő tevékenységek |
| Elért eredmények | 2025.10.22-én Gergely Ildikó – az ELTE Tanító- és Óvóképző karának nyugalmazott mestertanára tartott a nevelőtestület számára egy feledhetetlen gyakorlati tréninget az óvodáskorú gyermekek mozgásfejlesztésének szemléletváltásáról, a jogszabályi változások (ONOAP) tükrében. |
|  | A házi hospitálások alkalmával a pedagógusok feladata: különböző lehetőségek, ötletek a szabad játék alatti mozgásos tevékenység biztosítására, vagy egy irányított játékos mindennapos mozgás, vagy egy szervezett nagymozgás a témához kapcsolódva. |
| Nevelési év kiemelt feladata | Az OviKRÉTA felületen történő egységes dokumentáció |
| Elért eredmények | Az OviKRÉTA felületének egységes dokumentálásához a folyamatos kontroll szükséges. Ennek érdekében szeptembertől a vezetőhelyettes feladata a pedagógusokkal való egyéni konzultálás, segítő együtt gondolkodás, személyes segítségnyújtás. |

# Intézményi önértékelés, tanfelügyeleti ellenőrzések

## Pedagógus

|  |  |  |  |  |  |
| --- | --- | --- | --- | --- | --- |
|  | 2021/2022 | 2022/2023 | 2023/2024 | 2024/2025 | 2025/2026 |
| önértékelés | 6 pedagógus önértékelése történt meg | 4 pedagógus önértékelése történt meg | 3 pedagógus önértékelését elindítottuk | Nem releváns, 2023. október 22-én hatályba lépő jogszabályi változások törölték apedagógusok önértékelésének kötelezőségét,tanfelügyeleti ellenőrzését | |
| tanfelügyelet | Nem történt az intézményben pedagógus tanfelügyelet | | | | |

## Vezetői

|  |  |  |  |  |  |
| --- | --- | --- | --- | --- | --- |
|  | 2021/2022 | 2022/2023 | 2023/2024 | 2024/2025 | 2025/2026 |
| önértékelés | Nem volt ebben az évben releváns | Mindkét intézményben (Lövész utca, Malom tér) elkezdtük a vezetői önértékeléseket | Mind a két intézményegységben (Lövész utca, Malom tér) elvégeztük a vezetői önértékeléseket, határidőre feltöltésre kerültek az informatikai felületre az önfejlesztési tervek. | Nem releváns, 2023. október 22-én hatályba lépő jogszabályi változások törölték az igazgatók önértékelésének kötelezőségét,tanfelügyeleti ellenőrzését | |
| tanfelügyelet | Nem volt ebben az évben releváns | Lövész Utcai Óvoda vezetői tanfelügyeleti ellenőrzés eredménye: **96,4%** |
| Lövész Utcai Óvoda Malom Téri Tagóvoda vezetői tanfelügyeleti ellenőrzés eredménye: **93,68%** |

## Intézményi

|  |  |  |  |  |  |
| --- | --- | --- | --- | --- | --- |
|  | 2021/2022 | 2022/2023 | 2023/2024 | 2024/2025 | 2025/2026 |
| önértékelés | Az évente vizsgálandó intézményi elvárások értékelése folyamatos volt.  A teljes körű intézményi önértékelés ebben a nevelési évben nem releváns. | | Mind a két intézményegységben (Lövész utca, Malom tér) elvégeztük az intézményi önértékeléseket, határidőre feltöltésre kerültek az informatikai felületre az intézkedési tervek. | Az évente vizsgálandó intézményi elvárások értékelése folyamatos volt.  A teljes körű intézményi önértékelés ebben a nevelési évben nem releváns. | |
| tanfelügyelet | Nem releváns | | Lövész Utcai Óvoda intézményi tanfelügyeleti ellenőrzés eredménye: **98,03%** | Nem releváns | |
| Fejleszthető területek:  - Tehetséggondozás  - A partneri igények folyamatos felmérése, fejlesztésre szoruló területek beazonosítása  - A szakmai munka ellenőrzésének, értékelésének írásbeli dokumentálása. |
| Lövész Utcai Óvoda Malom Téri Tagóvoda intézményi tanfelügyeleti ellenőrzés eredménye: **97,17%** |
|  |  | | Fejleszthető területek:  - A szakmai munka ellenőrzésének, értékelésének írásbeli dokumentálása.  - A feladatok delegálása  - Az intézmény munkájában tudatosabban jelenjen meg a PDCA ciklus (tervezés/megvalósítás/ellenőrzés/korrekció)  - A tagóvoda menedzselése, az intézmény szakmai közéletben való szerepvállalásának erősítése  - Tehetséggondozás/hátránykompenzáció  - A partneri igények folyamatos felmérése, fejlesztésre szoruló területek beazonosítása  - az IKT eszközkészlet kiegészítése  - A fenntartóval való konstruktív együttműködés megvalósítása, a tornaszoba és az udvari játékfejlesztés megvalósítása érdekében. |  | |

A tanfelügyeleti ellenőrzések megerősítettek bennünket abban, hogy az intézményi önértékelések során feltárt fejleszthető területek beazonosítása reális volt. Az értékelések után felszínre került fejleszthető területekre intézkedési terveket dolgoztunk ki, ezeket folyamatosan szem előtt tartjuk és örömmel mondhatom, hogy máris minden területen eredményeket értünk el. A tehetséggondozásra nagy hangsúlyt fektetünk, a partneri igények felmérése folyamatos, a szakmai munka ellenőrzése, értékelése írásban is megtörténik 2024 óta. A Malom Téri Tagóvodában a feladatokat delegálja a tagintézmény-igazgató, a tagóvoda menedzselése érdekében új honlapot hoztunk létre, a tagintézménynek facebook oldala van, ahol az elért eredményekről, megvalósult programokról beszámolnak. Az IKT eszközök rendelkezésre állnak, az udvari játékeszközök cseréje megtörtént.

# A kiemelt figyelmet igénylő gyermekek nevelése

A tapasztalatok és számadatok is mutatják, hogy az elmúlt évekhez képest jelentősen nő a kiemelt figyelmet igénylő gyermekek aránya. Emiatt az aktuális probléma miatt többször is kiemelt feladatként jelölte meg nevelőtestületünk, hogy körbe járjuk az atipikus fejlődést mutató gyermekek fejlesztésének, befogadásának, inkluzív nevelésének lehetőségeit, speciális módszereit. Nevelőtestületi értekezletek alkalmával kértük gyógypedagógusok segítségét, a házi hospitálások, belső tudásátadások központi témája volt az egyéni bánásmód, a kiemelt figyelmet igénylő gyermekek nevelése, a tehetséggondozás. A 2024/2025-ös nevelési évben egy konduktor havi rendszerességgel tartott konzultációt a Lövész utcai részlegben az érdeklődő óvodapedagógusoknak, pedagógiai asszisztenseknek, dajkáknak Mozgás Műhely címmel, ahol hasznos információkat, gyakorlati tanácsokat, szakmai anyagokat osztott meg az érdeklődő kollégákkal. A 2025/2026-os nevelési évben a Malom téri részlegben dolgozó kollégáknak van ugyanerre lehetősége.

## Sajátos nevelési igényű gyermekek

Minden SNI gyermek megkapta a pedagógiai szakszolgálat szakvéleménye által javasolt fejlesztést, három logopédus és öt gyógypedagógus segítette/segíti ezt a munkát.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 2021/2022 | | 2022/2023 | | 2023/2024 | | 2024/2025 | | 2025/2026 | |
|  | 10.01. | 05.31. | 10.01. | 05.31. | 10.01. | 05.31. | 10.01. | 05.31. | 10.01. | 05.31. |
| Lövész utca | 7 | 9 | 8 | 10 | 8 | 8 | 7 | 10 | 8 |  |
| Malom tér | 1 | 2 | 4 | 4 | 5 | 5 | 4 | 7 | 8 |  |
| Szép utca | - | - |  | |  | |  | |  | |
| Összesen | 8 | 11 | 12 | 14 | 13 | 13 | 11 | 17 | 16 |  |

## Beilleszkedési, tanulási, magatartási nehézséggel küzdő, preventív fejlesztésre szoruló gyermekek

Nagy segítség, hogy a városban működő önkormányzati fenntartású óvodákban több fejlesztőpedagógus dolgozik. A fejlesztésre szoruló gyermekek arányának megfelelően, rugalmas feladatellátással, munkaszervezéssel kompenzálják azokat az óriási különbségeket, amik a mai – azonos korú - gyermekek között tapasztalhatók. Nagyon jó kapcsolatot alakítottak ki az óvodapedagógusokkal. A kisebb problémával, részképességzavarral küzdő BTMN-es gyermekek speciális fejlesztésén kívül a preventív megsegítést is biztosítják. Ezt dokumentálják, minden gyermeknek egyéni fejlesztési tervet készítenek, ezáltal nagyon nagy terhet vesznek le az óvodapedagógusok válláról. A Lövész utcai fejlesztőpedagógus a 2023/2024-es nevelési évben a Köztársaság Utcai Tagóvodában, a következő két nevelési évben a Pesti Úti Óvodában is segített a gyermekek ellátásában.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | 2021/2022 05.31 | | 2022/2023 05.31 | | 2023/2024 05.31 | | 2024/2025 05.31 | | 2025/2026 | |
|  | BTMN | preventív | BTMN | preventív | BTMN | preventív | BTMN | preventív | BTMN | preventív |
| Lövész utca | 10 | 3 | 22 | 1 | 17+9 Közt. út | 5+2 Közt. út | 15+10 Pesti út | 12+2 Pesti út |  |  |
| Malom tér | 24 | 4 | 20 | 3 | 11 | 13 | 13 | 10 |  |  |
| Szép utca | 8 | 3 |  | |  | |  | |  | |
| Összesen | 42 | 10 | 42 | 4 | 28+9 | 18+2 | 28+10 | 22+2 |  |  |

A 2024/2025-ös nevelési évben kísérleti jelleggel indult még egy kezdeményezés a Lövész utcai részlegben, melyben egy logopédus és egy konduktor egyszerre tartott a megkésett beszédfejlődésű, mozgásukban elmaradott gyermekeknek terápiás tevékenységet csütörtök délelőttönként a szülők beleegyező nyilatkozata alapján. A lehetőségnek örültek a szülők, az eredmény nagyon látványos, hiszen több kisgyermeknek elindult a beszédfejlődése, koordinálódott a mozgása. A kezdeményezés folytatódott a 2025/2026-os nevelési évben is, az együttműködés a Pest Megyei Pedagógiai Szakszolgálat munkatársaival nagyon konstruktív.

## Kiemelten tehetséges gyermekek fejlesztése

Az intézményi önértékelés és a tanfelügyeleti ellenőrzések is világossá tették számunkra, hogy ezen a területen fejlődnünk kell. Nagyon büszke vagyok arra, hogy az utóbbi két évben nagyot haladtunk előre. A tehetségműhelyek időben történő megszervezése okoz némi gondot, de rugalmasan, a pedagógiai asszisztensek, dajkák aktív közreműködésével ez is megoldható.

|  |  |  |  |  |
| --- | --- | --- | --- | --- |
| 2021/2022 | 2022/2023 | 2023/2024 | 2024/2025 | 2025/2026 |
| A megfigyelések, mérések eredményeként több esetben jelezték a pedagógusok, hogy egy-egy gyerek kiemelkedő képességeket mutat valamely területen. A szülők irányába minden esetben megtörtént a jelzés, a csoporton belül igyekeztek minden lehetőséget kihasználni a tehetségígéretes gyermekek képességeinek kibontakoztatására.  A tehetségműhelyek működése nem volt rendszeres, ezáltal nem volt hatékony. | A Lövész Utcai részlegben kettő-, a Malom Téren egy tehetségműhely működött heti rendszerességgel. | Én vállaltam fel ezt a területet mindkét óvodában. Sajnos a vezetői teendőim mellett minimális időt tudtam fordítani a tehetségkuckók működtetésére. | A Lövész Utcai részlegben öt területen, (Szöszmötölő - iskolára készítő, Okosító, Ügyes Kézműves, Mozgásos önbizalom erősítő, Kísérletező) a Malom Téri Tagóvodában kézműves területen működött tehetségműhely. | A Lövész Utcai részlegben négy területen, (Ügyes kezek – kézműves, Okosító – matematikai tapasztalatszerzésre épülő, Népi gyermekjátékok- néptánc, Kísérletek) a Malom Téri Tagóvodában kézműves területen működik tehetségműhely. |

Továbbra is azt gondolom, hogy a legfontosabb az intézményben dolgozó valamennyi munkavállaló inkluzív szemlélete, segítő hozzáállása, toleranciája.

A gyermekek mindenekfelett álló érdeke, a befogadó szemlélet intézményi elvárás. Mind ezek tükrében végezték munkájukat az intézmény dolgozói. Nagy segítséget jelent, hogy – jó munkaszervezéssel – a dajka nénik viszonylag sok időt töltenek bent a gyermekcsoportban, ezáltal nagyobb lehetőség nyílik a pedagógusoknak az egyéni fejlesztésre, tehetséggondozásra, felzárkóztatásra, hátrány kompenzálásra.

## Hátrányos és halmozottan hátrányos helyzetű gyermekek

|  |  |  |  |
| --- | --- | --- | --- |
|  | Halmozottan hátrányos helyzetű gyermekek | Hátrányos helyzetű gyermekek | Összesen |
| Lövész utca | 6 | 9 | 15 |
| Malom tér | 4 | 9 | 13 |
| Összesen | 10 | 18 | 28 |

A Malom Téri Tagóvodában a Hátrányos helyzetű gyermekek létszámhoz viszonyított aránya jóval magasabb, mint a Lövész utcában. Az indokolatlan hiányzások a Lövész utcai részlegre nem jellemzőek, az elmúlt években nem volt szükség a hatóságok értesítésére igazolatlan hiányzás miatt. A Malom téri részlegben azonban több alkalommal kellett telefonon, személyesen keresni a családokat, írásban értesíteni a hatóságokat. Rendszeres kapcsolatban állt a tagóvoda-igazgató a Gyermekjóléti Szolgálattal, Általános szabálysértési hatósággal, Gyámhivatallal. Ezekben az esetekben mindig tájékoztatott, kérte a véleményemet, megerősítésemet az intézkedések tekintetében. A tagóvoda jelzését követően az elmúlt nevelési évben egy gyermek esetében megtörtént a családból való kiemelés, további két család került védelem alá, négy alkalommal hívták esetkonferenciára az óvodapedagógusokat. Fontos feladatnak tartjuk a szülők edukálását a gyermekek fejlesztése, nevelése által, illetve családi programokon keresztül. Évről-évre bővül családi program kínálatunk a tagóvodában is, melyre több család is igényt tart, érdeklődik. A tagintézményben dolgozó kollégák sok energiát fektetnek a hátránykompenzálásra, céljuk a gyermekek rendszeres óvodába járatásának, megfelelő higiéniai gondozásának, egyéni fejlesztésének elősegítése, nyomon követése.

# Egyéb tapasztalatok az elmúlt időszakról

Vezetői kinevezésem óta több innovációt is bevezettünk, ami természetesen elsősorban nem az én érdemem, hanem a velem együtt dolgozó alkalmazotti közösség közös sikere, eredménye.

Családi rendezvényeink

|  |  |
| --- | --- |
| Lövész Utcai Óvoda | Malom Téri Tagóvoda |
| * A Magyar Népmese Napja alkalmából a szülőknek Író-olvasó találkozót szervezünk, ahol egy meseterapeuta tart előadást az élőszavas mese fontosságáról * Családi ÖKO nap * A Maci és a Gomba csoport Márton napi lámpás felvonulást rendez * Családi egészségdélután * Adventi vásár * Közös családi karácsnyi készülődés, ünnepség csoportonként * Nyílt nap minden csoportban * Családi Sportnapot szervezünk, ahol több ceglédi sportegyesület is képviselteti magát * Nyitott napok keretében mutatjuk meg az óvodát a leendő kiscsoportosoknak és szüleiknek * Minden csoportban anyák napi megemlékezés * Minden csoportban színvonalas évzáró ünnepségek, ballagások | * Őszköszöntő családi nap * „Tök jó” Családi nap a Katica csoportban * Óvodai szintű lámpás felvonulás * Közös családi karácsony a szülői munkaközösség képviselőinek meghívásával * Nyílt nap minden csoportban * Nyitott napok keretében mutatjuk meg az óvodát a leendő kiscsoportosoknak és szüleiknek * Tavaszköszöntő családi nap * Színvonalas anyák napi, évzáró ünnepség, ballagás |

Jó gyakorlataink

2017 óta az Oktatási Hivatal Bázisintézménye vagyunk. Minden évben kétszer az Őszi és Tavaszi Pedagógiai Napok keretében részt veszünk a pedagógusok tudásmegosztásában, átadjuk tapasztalatainkat az érdeklődő óvodáknak, hozzánk látogató kollégáknak.

Felkínált „Jó gyakorlataink”:

1. Kihívást jelentő magatartást mutató gyermekek a családban

**Célja:** Gyakorlati tanácsok, életvezetési módszerek megismerése. **A jó gyakorlat rövid leírása:** A szülőknek nem kevésbé nehéz a mindennapok megélése és a problémás helyzetek kezelése, amennyiben kihívást jelentő viselkedést mutató gyermeket nevelnek. Elfáradnak, tehetetlennek, hiábavalónak élik meg erőfeszítéseiket. Mindezen nehéz érzésekre rakódik még az a kívülről érkező információ, hogy baj van a gyermekkel! Ilyenkor gyakran megjelenik bennük az önvád. Ezen problémák megoldására keres válaszokat az előadással egybekötött műhelymunka, segítséget nyújtva a pedagógusoknak abban, hogy hogyan támogathatják a családokat gyermekük viselkedésének megértésében és saját egyéni nehézségeik megoldásában.

2. Kihívást jelentő magatartást mutató gyermekek az óvodában

**Célja:** Az ADHD kérdéskörének megismerése. Az ADHD-s gyermekek nevelésében résztvevők segítése. **A jó gyakorlat rövid leírása:** Ez az előadás megismerteti az ADHD fogalmát, tüneteit, életkori jellemzőit, kezelésének lehetőségeit. Bemutat néhány szempontot, mely segítségével az ADHD-szerű viselkedést mutató gyermekek inklúziója az óvodában hatékonyabbá válik. Érzékenyíti a tanulási, magatartási és beilleszkedési problémákkal küzdő gyermekeket és az ő családjukat érintve.

3. Mesezene – óvodai modul

**Célja:** Olvasás-előkészítő program az óvodában (élménypedagógiai foglalkozás) **A jó gyakorlat rövid leírása:** 5-7 éves (kifejezetten nagycsoportos korú) gyermekek számára megalkotott élménypedagógiai foglalkozások rendszere. Észrevétlenül fejlődnek azok a képességeik, melyekre biztonsággal épülhet majd az olvasástanulás. Az óvodai modul a gyermekek számára csak érzékenyítés és nem az olvasás tanítása!A módszer kidolgozói: Szücs Antal Mór (logopédus, zenész, gyógypedagógus és zeneterapeuta), Ványi Ágnes (logopédus), Sándor Krisztina (pszichopedagógus). Mesezene foglalkozásokon (20-25 perc) a gyerekek igen mozgékony tevékenységekben vesznek részt. Minden egyes hangot egy-egy történethez, meséhez kötnek, ami által az jobban rögzül, könnyebben hívható elő.  A mesék feldolgozását sok- sok játék teszi még érdekesebbé, melyek közt újdonságként jelenik meg a zenezörej. A módszer nemcsak a kognitív funkciók fejlődését segíti, hanem szociális és emocionális úton egyaránt támogatja a fejlődést.

4. Családi sportnap

**Célja:** A mozgás fontosságának hangsúlyozása és a városban működő sportolási lehetőségek tárházának bemutatása. **A jó gyakorlat rövid leírása:** Ezen a napon zenés bemelegítő tornával várjuk az érdeklődő családokat, majd több helyszínen próbálhatnak ki különböző sportágakat az óvoda területén. A spotágak városi képviselőinek lehetőséget adunk arra, hogy bemutatókat tartsanak és felkínálják a lehetőséget a sportolni vágyó gyereknek, szülőnek egyaránt. Mindezen felül egy mozgalmas, tartalmas délelőttöt, minőségi időt töltenek el együtt a családok. Amelyik család minden állomáson kipróbálta magát, a délelőtt végén „aranyérmet” kap.

5. Családi rendezvények szervezése

**Célja:** Az óvoda és a család közötti kapcsolat erősítése, az együttnevelés megalapozása**. A jó gyakorlat rövid leírása:** Nagyon fontosnak tartjuk az óvoda és a család közötti jó kapcsolat megteremtését, fenntartását.Csak együtt, hasonló elvárásokkal és következetes neveléssel lehet eredményes munkánk. A családi rendezvények nagyon jó lehetőséget kínálnak arra, hogy megismerjük a családokat, megfigyeljük a szülők nevelési módszereit, beszélgessünk és ötleteket adjuk a gyakorlatban előforduló problémák, nevelési helyzetek tekintetében. A másik nagyon értékes hozadéka, hogy szülő és gyermek minőségi időt tölt el együtt az intézményben. Ezek során az óvoda, a pedagógusok minden alkalommal valamilyen területen mintát mutatnak, a gyermekeken keresztül ráhatást gyakorolnak a szülőkre egyes társadalmi elvárások, normák, értékek tekintetében.

6. ÖKO hét, ÖKO nap

**Célja:** Környezettudatos magatartás megalapozása. **A jó gyakorlat rövid leírása:** Változatos módon a gyermekek megismerési vágyát, aktivitását figyelembe véve célul tűztük ki azoknak az alapértékeknek, magatartásformáknak és életviteli szokásoknak a kialakítását melyek segítik a természetes és az épített környezetünk megóvását.Hagyományosan beépítjük a nevelési év témái közé az ÖKO hetet. Ahhoz, hogy a témában még több élményhez, tapasztalati lehetőséghez juttassuk a gyermekeket a hét lezárásaként megszervezzük az „ÖKO-nap” elnevezésű programot, amelyre szeretettel invitáljuk a családokat. Az óvodai nyitott nap során nem csupán a szemléletformálás a célunk. Ebben a formában is erősítjük a családokkal való szorosabb partneri viszony kialakulását, megalapozzuk azt a bizalmat, mely a hatékony együtt neveléshez elengedhetetlenül szükséges.

## Szakmai kapcsolatok

Nagyon fontosnak tartom a szakmai kapcsolatok építését, a konstruktív együttműködést partnereinkkel. Örömmel mondhatom, hogy kapcsolatrendszerünket számos területen sikerült bővítenünk az elmúlt években. Nyitottunk a városban működő bölcsődék irányába, a Pest Megyei Pedagógiai Szakszolgálat szakembereivel nagyon eredményes szakmai együttműködésben dolgozunk. Folyamatosan részt veszünk a nagycsoportosokkal a Kossuth Művelődési Központ által rendezett időszaki kiállításokkal párhuzamosan szervezett tevékenységeken, a Kossuth Múzeum múzeumpedagógiai foglalkozásain, rendszeresen járunk a Városi Gyermekkönyvtárba. Két kolléga alapító tagja az Óvodák Országos Közösségének, rendszeresen részt vettek a szervezet előadásain, melyekről beszámoltak a nevelőtestületnek. 2015 óta – a Malom Téri Tagóvodában dolgozó fejlesztőpedagógussal együtt - köznevelési szakértőként veszünk részt az intézmények tanfelügyeleti ellenőrzésében, a pedagógusok minősítésében, ezáltal az országos szakpolitikai irányok követése megvalósul. Számos intézmény szakmai munkájába belelátok, amiből tanulok és igyekszem a tapasztalatokat beépíteni saját vezetői munkámba. Nagyon sok igazgatóval, szakértővel kerültem kapcsolatba, akiktől – szükség esetén – tudok segítséget/tanácsot kérni, akikkel tudok konzultálni. A Szolnoki Pedagógiai Oktatási Központtal a bázisintézményi együttműködés 2017 óta folyamatos, melynek eredményeként a 2025/2026-os nevelési évben megújult köznevelési igazgatóképzésben – az Oktatási Hivatal megbízásából – gyakorlatvezetői/tréneri feladatokat is ellátok. Emiatt online konzultációkon veszek részt, közvetlen kapcsolatban vagyok az Oktatási Hivatal vezető tisztségviselőivel.

## Továbbképzések

Fontosnak tartom az élethosszig tartó tanulást, hiszen mindig van még hová fejlődni. Minél szélesebb körű a nevelőtestület tudása/látóköre/érdeklődése, annál jobban tudunk segíteni a ránk bízott gyermekeknek, családoknak. Egy szervezet akkor működik jól, ha az információáramlás megfelelő, a tudásátadás folyamatos. Heti rendszerességgel tartunk megbeszéléseket, ahol megteremtjük ennek lehetőségét.

Minden évben helyet adtunk egy városi szintű továbbképzésnek, melyek szervezését a Lövész Utcai Óvodában dolgozó mesterpedagógus koordinálta.

|  |  |  |  |
| --- | --- | --- | --- |
|  | továbbképzés megnevezése | résztvevő pedagógusok száma az intézményből | képzés időtartama |
| 2021/2022-es nevelési év | Szemléletváltás az óvodások és a kisiskolások testnevelésében | 5 fő | 30 órás akkreditált képzés a Lövész Utcai Óvodában |
| 2022/2023-as nevelési év | Népmesekincstár Mesepedagógia képzés | 4 fő | 30 órás akkreditált képzés a Lövész Utcai Óvodában |
| A gyermekközpontú óvodai nevelés pedagógiai kultúrájának megteremtése | 23 fő | 6 órás képzés a Lövész Utcai Óvodában |
| 2023/2024-es nevelési év | Népmesekincstár Mesepedagógia képzés | 2 fő | 30 órás akkreditált képzés a Lövész Utcai Óvodában |
| 2024/2025-ös nevelési év | Dráma és színház pedagógiai elemek alkalmazása a pedagógusok sikeresebb szakmai munkájáért | 3 fő | 30 órás akkreditált képzés a Lövész Utcai Óvodában |

Kihasználtuk a Szolnoki Pedagógiai Oktatási Központ által felkínált ingyenes képzéseket, valamint felhasználtuk az intézményi költségvetésből rendelkezésre álló anyagi keretet szakmai tudásunk bővítésére.

|  |  |  |  |
| --- | --- | --- | --- |
|  | továbbképzés megnevezése | résztvevő pedagógusok száma az intézményből | képzés időtartama |
| 2021/2022-es nevelési év | DiabMentor képzés | 3 fő | 10 órás képzés a Szolnoki Pedagógiai Oktatási Központ szervezésében |
| DIFER használata | 3 fő | 30 órás képzés a Szolnoki Pedagógiai Oktatási Központ szervezésében |
| Méhzümmögés és dühroham - avagy a tanulási zavarok | 2 fő | Online 30 órás akkreditált képzés |
| 2022/2023-as nevelési év | Nép játék, néptánc módszertan | 1 fő | 30 órás akkreditált képzés |
| ADHD Éves szakmai konferencia | 3 fő | 10 órás konferencia |
| 2023/2024-es nevelési év | Elsősegélynyújtási ismeretek- A légutat veszélyeztető állapotok és az anaphylaxia | 4 fő | 8 órás képzés a Szolnoki Pedagógiai Oktatási Központ szervezésében |
| Óvodakerti alapok – továbbképzés ökológiai szemléletű óvodakertek kialakításához és működtetéséhez | 1 fő | 30 órás akkreditált képzés |
| Egészséges babák és kisgyermekek vízhez szoktatása és motorikus mozgásfejlesztése vízben végzett játékos feladatok segítségével | 1 fő | 60 órás akkreditált képzés |
| Közoktatásvezetői szakvizsga | 2 fő | Pázmány Péter Katolikus Egyetem |
| 2024/2025-ös nevelési év | Közoktatásvezetői szakvizsga | 2 fő | Pázmány Péter Katolikus Egyetem |
| Mentorpedagógus szakvizsga | 1 fő | Debreceni Egyetem |
| A nevelő-oktató munka során alkalmazott tartalomszabályozók ismerete | 17 fő | 10 órás kötelező képzés |
| Erdőmerülés oktató | 1 fő | 8 órás képzés |

Ezen kívül számos online tájékoztatón, egy napos konferencián, bázisintézményi programon vettek részt a kollégáim. Igyekszünk naprakészen követni a jogszabályi változásokat, fenntartói elvárásokat.

## Szakmai elismerések

Minden embernek szüksége van a visszajelzésre, szakmai munkájának korrekt értékelésére, - szükség esetén a segítségre -, az elismerésre. Igyekszem minden esetben megköszönni, elismerni kollégáim munkáját, erőfeszítéseit, eredményeit, sikereit. Leginkább erkölcsi elismerést tudok nyújtani, ami - tapasztalataim szerint – a legtöbbet jelenti számukra, de lehetőségeimhez mérten igyekszem felterjeszteni városi, miniszteri elismerésre is kollégáimat.

|  |  |  |  |
| --- | --- | --- | --- |
| 2021/2022-es  nevelési év | 2022/2023-as  nevelési év | 2023/2024-es  nevelési év | 2024/2025-ös  nevelési év |
| A városi pedagógusnap alkalmából tagintézményenként 1-1 kolléga kapott elismerést eredményes munkájáért. | A városi pedagógusnap alkalmából tagintézményenként 1-1 kolléga kapott elismerést eredményes munkájáért. | A városi pedagógusnap alkalmából tagintézményenként 1-1 kolléga kapott elismerést eredményes munkájáért. | A városi pedagógusnap alkalmából tagintézményenként 1-1 kolléga kapott elismerést eredményes munkájáért. |
| A Malom Téri Tagóvoda vezetője megkapta Cegléd Város Pedagógiai Díját | A Malom Téri Tagóvoda vezetője Németh László Díjat vehetett át a belügyminisztériumban. | Nagy örömünkre a Lövész Utcai Óvoda Szakmai Munkaközösség-vezetője Brunszvik Teréz Díjban részesült. | Nagy megtiszteltetés volt számomra, hogy pedagógusnap alkalmából Trefort Ágoston Díjat vehettem át a Belügyminisztériumban. |
| A Malom Téri Tagóvodából nyugdíjba vonuló kolléganő miniszteri kitüntetésben részesült. |  |  |  |

## További célok, fejlődési lehetőségek

Szeretném megőrizni az alkalmazotti közösség stabilitását, a szervezet szakmai színvonalát, az eddig elért eredményeinket, az intézményi hagyományokat.

2026-ban ismét pályázni fogunk az Oktatási Hivatal Bázisintézménye címre, amely keretén belül gazdagítjuk „Jó gyakorlatainkat”. Minden évben teljesíteni szeretnénk a Malom Téri Tagóvodában az Örökös Boldog Óvoda és a Bogárkövet Óvoda címmel járó feltételeket.

A tehetségműhelyek lehetőségét a robotika területével kívánjuk bővíteni, két kolléganő is végzi a képzést, megvásároltuk a kezdő Bee robot csomagot.

Nagyon örülnék, ha kollégáim közül néhányan – akinek van rá lehetősége és kompetenciája – megírnának és megvalósítanának egy-egy mesterprogramot, amivel nem csak a közösség szakmai tudását/értékét növelnék, de segítséget tudnának nyújtani a rászoruló gyerekeknek, szülőknek, családoknak. Terveim között szerepel egy - rendszeresen ismétlődő - segítő szándékú „szülői fórum” megszervezése, mert véleményem szerint nagyon sok szülő nem kap segítséget az atipikus fejlődésű gyermekek neveléséhez, emiatt küzdenek a mindennapokban gyermekeikkel és - sok esetben - önmagukkal is.

## Záró gondolatok

Hiszek a közösség erejében, abban, hogy ki kell aknázni a közösségben rejlő kincseket, szakmai tudást. Meg kell osztani a feladatokat, lehetőséget és bizalmat kell adni mindenkinek, hogy megmutathassa szakmai és emberi értékeit. Vezetőként példaként kell elöl járni, nem felülről irányítani és akkor tisztelni fognak azok, akikkel együtt egy sikeres szervezetet lehet működtetni. Hálásan köszönöm kollégáim, a szülők, partnereink, a fenntartó segítő együttműködését, amely nélkül közös sikereink nem valósulhattak volna meg. Bízom benne, hogy öt éves szakmai beszámolóm áttekintése során hiteles képet kaptak a Lövész Utcai Óvodáról és Malom Téri Tagóvodájáról, arról a szakmai elkötelezettségről, amely áthatja az intézményben folyó munka lényegét: „A gyermekek érdekét mindenek felett”

„A csapat olyan, mint egy puzzle, ahol minden darab fontos!”

Cegléd, 2026. január 05.

Szekerné Veres Katalin

igazgató