|  |  |
| --- | --- |
| Ügyiratszám: C/431-…/2026.  Előterjesztő: Kónya Ágnes elnök  Szakmai előterjesztő: dr. Gujka Attila irodavezető  Ügyintéző: Zsámberger Katalin gazdasági ügyintéző | **Tárgy:** A2025. II. fordulós Humán Pályázati Keretből támogatott pályázatok megvalósítási határidejének meghosszabbítása **Melléklet**: 4 db kérelem |
|  |

**ELŐTERJESZTÉS**

Cegléd Város Önkormányzata Képviselő-testületének Humán Bizottsága

2026. január 20-i ülésére

**Tisztelt Bizottság!**

Cegléd Város Önkormányzat Képviselő-testületének Humán Bizottsága a 129/2025. (IX.16.) HB határozattal bírálta el a Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendelet (továbbiakban: rendelet) alapján alapított Humán Pályázati Keret 2025. II. fordulós pályázati felhívásra érkezett pályázatokat.

A pályázati felhívás szerint pályázni a 2025. július 1. és 2025. december 31. között megvalósuló célokra lehetett.

Azon támogatottak, akik a fenti időszakban nem tudták megvalósítani a pályázati célokat kérelemmel fordultak a Humán Bizottsághoz. Az alábbi pályázók nyújtottak be kérelmet:

* A Humán Bizottság a 129/2025. (IX.16.) HB határozat alapján 150.000 forinttal támogatta az **ALFA Ceglédi Kutyás Egyesület (székhelye: 2700 Cegléd, Kovács dűlő 5728.)** *„Érzékenyítő videók készítéséhez felszerelések vásárlása, tárhely, videószerkesztő applikáció előfizetése”* tárgyú pályázatát. A támogatott halasztási kérelmet nyújtott be a Bizottsághoz, mert a támogatási összeg 2025. december 31-ig nem érkezett meg az egyesület számlájára, így a megvalósításhoz szükséges eszközök egy részét nem tudták megvásárolni. Kérik a megvalósítási határidőt **2026. május 1**-jéig meghosszabbítani.
* Az **ADHD Magyarország-Pálföldi Alapítvány** (székhelye: 2700 Cegléd, Kereszt utca 13.) 150.000 Ft támogatásban részesült a„"Mozgásban a figyelmünk-ADHD-s fiatalok aktív szabadidős programjai a közösségért" projekten belül kosárlabda állvány és palánk felújítása, vagy új beszerzése, sportpálya védőhálójának cseréje, ördöglakat és logikai játékcsomag beszerzése” pályázati célra. Az alapítvány képviselője azzal a kéréssel fordult a Humán Bizottsághoz, hogy a megvalósítási határidőt **2026. január 31-ig hosszabbítsa meg**, tekintettel arra, hogy a támogatási összeget 2025. december 29-én folyósították részükre, így a rendelkezésre álló rövid határidő miatt a pályázati célt nem tudták megvalósítani.
* 250.000 Ft támogatásban részesült a **Budai úti Iskolásokért Alapítvány** (székhelye: 2700 Cegléd, Külső Budai utca 2.) a „Négyállású köztéri hintaállvány beszerzése a Táncsics Mihály Általános Iskola Budai úti telephelyére” tárgyú pályázati célra. Az alapítvány részére a kérelem beadásának napjáig még nem került folyósításra a támogatás, ezért a négyállású köztéri hintaállványt nem tudták megvásárolni. Kérik a megvalósítási határidő meghosszabbítását **2026. április 30-ig.**
* „Festménykiállítás és szakmai előadás a roma festészet sajátosságairól, hagyományairól, kortárs törekvéseiről a Ceglédi Művelődési Házban” tárgyú pályázati cél megvalósítására 300.000 Ft támogatást kapott a **Roma Inkubátor Kulturális Művészeti és Hit Egyesület** (székhelye: 2700 Cegléd, Szép u. 15.). A kiállítást a kiállító festőművészek elfoglaltsága és betegsége miatt az egyesület nem tudta megvalósítani, ezért kérik a megvalósítási határidő meghosszabbítását 2026. február 28-ig.

A rendelet 17. §-a szerint: ***„A Támogatott indokolt kérelmére a Keretet kezelő bizottság egy alkalommal minősített szavazati arányú döntésével módosíthatja a támogatási cél megvalósításának tervezett határidejét.”***

Javasolom a fenti rendeletre hivatkozással, a kérelmeknek helyt adni.

A döntéshozatal Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése alapján, a (2) bekezdésben foglaltakra figyelemmel **nyilvános ülés** keretében, Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023. (I. 31.) önkormányzati rendeletének 17. §-a alapján **minősített többségű** szavazati arányt igényel.

Cegléd, 2026. január 13.

Kónya Ágnes sk.

elnök

1. **Határozati javaslat**

**Cegléd Város Önkormányzata Képviselő-testületének Humán Bizottsága** – Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023/ (I.31.) önkormányzati rendelet 2.§ (2) bekezdése és 17. §-a, valamint a Képviselő-testület Szervezeti és Működési Szabályzatáról szóló 22/2024. (XI.12.) önkormányzati rendelet 4. melléklete 4.3.1.5. pontjában átruházott hatáskörében eljárva –

1. **Hozzájárul az ALFA Ceglédi Kutyás Egyesület (székhelye: 2700 Cegléd, Kovács dűlő 5728.)** „Érzékenyítő videók készítéséhez felszerelések vásárlása, tárhely, videószerkesztő applikáció előfizetése” tárgyú **pályázata megvalósítási határidejének *2026. május 1-jére* történő módosításához**.
2. Felkéri a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pályázatot benyújtó
3. Irattár
4. **Határozati javaslat**

**Cegléd Város Önkormányzata Képviselő-testületének Humán Bizottsága** – Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023/ (I.31.) önkormányzati rendelet 2.§ (2) bekezdése és 17. §-a, valamint a Képviselő-testület Szervezeti és Működési Szabályzatáról szóló 22/2024. (XI.12.) önkormányzati rendelet 4. melléklete 4.3.1.5. pontjában átruházott hatáskörében eljárva –

1. **Hozzájárul az ADHD Magyarország-Pálföldi Alapítvány (székhelye: 2700 Cegléd, Kereszt utca 13.)** „"Mozgásban a figyelmünk-ADHD-s fiatalok aktív szabadidős programjai a közösségért" projekten belül kosárlabda állvány és palánk felújítása, vagy új beszerzése, sportpálya védőhálójának cseréje, ördöglakat és logikai játékcsomag beszerzése” tárgyú **pályázata megvalósítási határidejének *2026. január 31-re* történő módosításához**.
2. Felkéri a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pályázatot benyújtó
3. Irattár
4. **Határozati javaslat**

**Cegléd Város Önkormányzata Képviselő-testületének Humán Bizottsága** – Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023/ (I.31.) önkormányzati rendelet 2.§ (2) bekezdése és 17. §-a, valamint a Képviselő-testület Szervezeti és Működési Szabályzatáról szóló 22/2024. (XI.12.) önkormányzati rendelet 4. melléklete 4.3.1.5. pontjában átruházott hatáskörében eljárva –

1. **Hozzájárul a Budai úti Iskolásokért Alapítvány (székhelye: 2700 Cegléd, Külső Budai utca 2.)** „Négyállású köztéri hintaállvány beszerzése a Táncsics Mihály Általános Iskola Budai úti telephelyére” tárgyú **pályázata megvalósítási határidejének *2026. április 30-ra* történő módosításához**.
2. Felkéri a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pályázatot benyújtó
3. Irattár
4. **Határozati javaslat**

**Cegléd Város Önkormányzata Képviselő-testületének Humán Bizottsága** – Cegléd Város Önkormányzata bizottságai által kezelt pályázati támogatási keretek felhasználásának szabályairól szóló 2/2023/ (I.31.) önkormányzati rendelet 2.§ (2) bekezdése és 17. §-a, valamint a Képviselő-testület Szervezeti és Működési Szabályzatáról szóló 22/2024. (XI.12.) önkormányzati rendelet 4. melléklete 4.3.1.5. pontjában átruházott hatáskörében eljárva –

1. **Hozzájárul a Roma Inkubátor Kulturális Művészeti és Hit Egyesület (székhelye: 2700 Cegléd, Szép u. 15.)** „Festménykiállítás és szakmai előadás a roma festészet sajátosságairól, hagyományairól, kortárs törekvéseiről a Ceglédi Művelődési Házban” tárgyú **pályázata megvalósítási határidejének *2026. február 28-ra* történő módosításához**.
2. Felkéri a Ceglédi Közös Önkormányzati Hivatalt a szükséges intézkedések megtételére.

Határidő: azonnal Felelős: Dr. Csáky András polgármester

A határozatot kapják:

1. Ügyintéző (Ceglédi KÖH Beruházási és Közbiztonsági Iroda) és általa
2. Pályázatot benyújtó
3. Irattár

Az előterjesztést láttam:

Dr. Diósgyőri Gitta

címzetes főjegyző

**Kérelem**

Tisztelt Cegléd Város Önkormányzat Képviselő Testületének Humán Bizottsága!

Tisztelettel kérjük az ALFA Ceglédi Kutyás Egyesület által elnyert „Érzekenyítő – informatív videók készítése” című pályázat leadási határidejének módosítását.

Indoklás: A Pályázat elnyert összege 2025.12.31.-ig nem érkezett be Egyesületünk számlájára, így a megvalósításhoz szükséges eszközök egy részét nem tudta Egyesületünk megvásárolni. Az említett nehézség miatt a videók gyártása is késve indult el, feldolgozásuk folyamatban van.

Kérem a pályázati beszámoló leadási határidejét 2026.05.01-ig módosítani szíveskedjenek.

Az első elkészült videót az alábbi linken tudják megtekinteni: <https://www.youtube.com/shorts/OJGTumuS5ws>

Köszönettel: Csehné Auvalszky Katalin

elnök

ALFA Ceglédi Kutyás Egyesület





